
			IRAGARKIAK

			Beste iragarki ofizial batzuk

			JUSTIZIA ETA GIZA ESKUBIDEEN SAILA

			4088

			IRAGARKIA, Arabako, Bizkaiko eta Gipuzkoako doako laguntza juridikoaren batzordeek emandako zenbait ebazpenen jakinarazpenei buruzkoa.

			Honen bidez, hau jakinarazten diet ondoren zerrendatzen diren doako laguntza juridikoaren eskatzaileei: Arabako, Bizkaiko eta Gipuzkoako doako laguntza juridikoaren batzordeek artxibatzeko edo ukatzeko ebazpenak eman dituztela, edo, hala badagokio, eskubidea errebokatzeko prozedurari hasiera emateko emandako ebazpenak, Doako Laguntza Juridikoari buruzko urtarrilaren 10eko 1/1996 Legearen 19. artikuluaren arabera.

			Saiatu arren, aipatutako ebazpenak ezin izan dira jakinarazi banan-banan. Hori dela eta, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatutakoa betetzeko.

			Artxibatzeko ebazpenak eta kontrako ebazpenak aurkaratzeko, idazkia aurkeztu beharko zaio dagokion Doako Laguntza Juridikoaren Batzordeko idazkariari, hamar eguneko epean, jakinarazpen hau egin eta hurrengo egunetik aurrera, Doako Laguntza Juridikoari buruzko urtarrilaren 10eko 1/1996 Legearen 20. artikuluan ezarritakoaren arabera. Bestalde, eskubidea errebokatzeko prozedura hasteko ebazpenetan interesa duten pertsonei hamabost eguneko entzunaldi-epea ematen zaie, jakinarazpen hau egiten denetik kontatzen hasita. Epe horretan, alegazioak egin edo egoki iritzitako dokumentazioa aurkez dezakete.

			Ebazpenen aurka jotzeko, aipatutako ebazpenen kopiak eskura daitezke dagokion doako laguntza juridikoaren egoitzan.

			Horren berri ematen da, eranskinean adierazitako interesdunek jakin dezaten eta banakako jakinarazpentzat har dezaten.

			Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

			Vitoria-Gasteiz, 2026ko irailaren 11.

			Justiziako zuzendaria,

			JOSÉ MARÍA BASTOS MARZAL.

